ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብዕስለ ዝፍፀም መጥቃዕቲ፡ ኣብ ኢትዮጵያ ምኽንያት ምጥፋእ ህይወትን ንብረትን ኮይኑ ቀፂሉ'ሎ 3 ነሓሰ 2018 ዝተመሓየሸ 13 ነሓሰ 2018 ምንጪ ስእሊ, Getty Images ኣብ ዝሓለፉ ክልተ ሰለስተ መዓልታት ዘጋጠሙ ብሄርን ፖለቲካን መሰረት ዝገበሩ መጥቃዕትታትን ናይ ዕስለ ፍርድን፡ ልዕልነት ሕጊ ክንደየናይ ኣብ ሓደጋ ከምዝወደቐ ዘመላኽቱ እዮም። ኣብ ምብራቕ ወለጋ፡ ወሊጋልተ ኣብ ዝበሃል ገጠር፡ ክልተ ተወለድቲ ትግራይ ቀዳም ምሸት "ብዘስካሕክሕ መገዲ" ተቐቲሎም። ሰንበት ድማ፡ ኣብ ሻሸመኔ ቦምባ ሒዙ ተረኺቡ ብዝብል፡ መናእሰይ ንሓደ ሰብ ንቑልቁል ደፊኦም ኣብ ዓንዲ ሰቒሎም ቀቲሎምዎ። ኣብታ ከተማ፡ ንጃዋር መሓመድ ክቕበሉ ኣብ ስቴድየም ካብ መንጎ ዝተኣከቡ ሰባት 'ውን ሰለስተ ሰባት ተፀቓቒጦም ሞይቶም። መዘራረቢ ኮይኑ ዘሎ ግን፡ ዛዕባ ናይቲ ክዳኑ ተገፊፉ፣ ንቑልቁል ዝተሰቐለ ሰብ እዩ። እቲ ሰብ መን ምዃኑ ብዘየገድስ፣ ዝፈፀሞ ገበን ይሃሉ ኣይሃሉ፡ እቲ ዝተፈፀሞ መጥቃዕቲ ፍፁም ዘስካሕክሕን ኢ-ፍትሓውን እዩ ዝብል ርኢቶ ዓብሊሉ ኣሎ። ንሓደ ሰብ ከሲስካ፣ ባዕልኻ ምስክር፣ ባዕልኻ ፈራዲ፣ ባዕልኻ ቀፃዒ ዝኽወነሉ ናይ እስለ ፍርዲ ኣብ ሻሸመኔ ጥራሕ ከይኮነስ፡ ኣብ ካልኦት ቦታታት 'ውን ይረኣይ ኣሎ። ኣብ ሻሸመኔ ንጃዋር ክቕበሉ ናብ ስቴድየም ከይዶም ካብ ዝነበሩ እቲ ሓደ ስሙ ክጥቀስ እኳ እንተዘይደለየ፡ ነቲ "ቦንባ ሒዙ ተረኺቡ" ብዝብል ምኽንያት ዝተቐተለ ሰብ ተሰቒሉ ከምዝራኣዮ ይዛረብ። ሰብ ተሰቒሉ ምርኣዩ ኣዝዩ ከምዘስካሕከሖ ዝተዛረበ እዚ ውልቀሰብ "ፅያፍ ተግባር እዩ፡ ኣብ ሃገርና ኮነ ኣብ ባህልና የለን። ፍትሓዊ 'ውን ኣይኮነን" ኢሉ። ሓላፊ ፖሊስ ከተማ ሻሸመኔ ኮማንደር መኮንን ታደሰ ኣብዚ ተግባር ዝተሳተፉ ሰባትን ምኽንያቶምን የፃርዩ ከምዘለዉ ተዛሪቦም። ዋላኳ እቲ ዝተቐተለ ሰብ "ሳንጃ" ሒዙ'ሎ ዝብል ወረ ተነዚሑ እንተነበረ፡ ዝኾነ ብረት ከምዘይረኸበ ሓቢሮም። ብኻልእ ወገን ድማ፡ ዝሓለፈ ቀዳም እኽሊ ፅዒና ናብ መቐለ ትጓዓዝ ንዝነበረት ናይ ፅዕነት መኪና፡ ኣብ ክልል ኣምሓራ መናእሰይ ደው ብምባል ነቲ ፅዕነት ከምዝዘመቱ ተገሊፁ እዩ። ኮታስ፡ ኣብ ዝፈላለዩ ክፋላት እታ ሃገር፡ ፖለቲካን ብሄርን መሰረት ዝገበሩ መጥቃዕትታት ልዕሊ ካልእ እዋን ጎሊሆም ተራእዮም እዮም። ቅድም ክብል 'ውን፡ ኣብ ክልል ኣምሓራ፡ ዞባ ኣዊ፡ ኣብ ጥቓ ፕሮጀክት ሽኮር ጣና በለስ፡ ኣብ ትርከብ ከተማ ፈንደቃ፤ ኣብ ልዕሊ ተወለድቲ ትግራይ ዝተፈፀመ ቅትለት ምፅራሕ ይከኣል። ኣብ ከተማ ደሴ፡ መናእሰይ ፍርዲ ኣብ ልዕሊ ዝተውሃቦን፡ ምስ መኽበርቲ ሕጊ ኣብ መንገዲ ንዝነበረ ገበነኛ፡ ጉጅለኣዊ መጥቃዕቲ ፈፂሞም ከምዘህደምዎ፡ ኣዛዚ ቀዳማይ ፖሊስ ጣብያ እታ ከተማ፡ ዋና ኢንስፔክተር ጌታቸው ንቢቢሲ ተዛሪቦም ነይሮም። "ክንመሃር ኣይኽኣልናን፤ ዓሌት ዝፈለየ ጥቕዓት ይፍፀመና ኣሎ" 'ኣዛብእ ቀትሪ'- ፀዊዕኻ ፅልኢ?
